03.19 број 037-1/2019-33

### Датум: 25. март 2019. године

З а ј е ч а р

**С А О П Ш Т Е Њ Е**

Припадници Министарства унутрашњих послова у Зајечару одмах по пријави да је испред једног локала у граду дошло до нарушавања јавног реда и мира, у ноћи између 22. и 23. марта, око три сата после поноћи, изашли су на место догађаја где су затекли једног осамнаестогодишњака са видним повредама по лицу.

Он је полицији изјавио да су њега и његове другове две особе у локалу полиле пићем, као и да су потом испред локала њега физички напали. Четири особе са којима је осамнеастогодишњи младић био у друштву потврдиле су његову причу, а полицајцима су рекли надимке тих особа.

Полиција је, убрзо, пронашла двојицу мушкараца на које је указао повређени младић, који су негирали његове наводе.

Обављен је разговор са повређеним младићем, сведоцима и једним од младића на ког су указали, док се са другим младићем разговор обавља.

Контактиран је тужилац који се изјаснио да се, уколико лекари констатују тешке телесне повреде оштећеном, поднесе кривична пријава за кривично дело тешка телесна повреда.

Полиција интензивно ради на расветљавању свих околности овог догађаја.

**СЛУЖБА ЗА ИНФОРМИСАЊЕ**

ПОЛИЦИЈСКЕ УПРАВЕ ЗАЈЕЧАР